מלכי בך שברי ותקותי : תמיד עדי שובי לאדמתי

שירי יהי רצוי לפניך : כאשר עניתני בשועתי

הנני שואל כדל שואל : דורש סליחתך לחטאתי

במה אקדם את חסדך : שהם בכל עת סובבים אותי

נגד קהל עמך אהללך : כי את לעזר לי בצרתי

שפל אני צעיר וקטונתי : מכל חסדך ונכלמתי

מזה אני נבהל והייתי : חרד וגם מזאת נקלותי

ואומרה מי החיתני מבית : אבי ובמה עד הלום באתי

אמרו בני שכל וגם עני : אותי לתקן את נתיבתי

האל שמעתי ובינותי : תמיד הליכותי בתומתי

פני נשא כל עת אשחרך : תשמע ותרצה את עתירתי

תתמוך אשורי על נתיב יושר : תהיה לסתר לי עדי מותי

יהיו לרצון כל תפלותי : מלא ברחמיך שאלתי