פגע המלך וישב עם נבוניו : ויקראו האגרת לפניו

וישמע המלך ותיטב בעינו : כל מחשבותם לי

(איכה ג, ס)

צדק המלך משאלותים : ויתן באנשי המס ממשלתם

ישומו על עקב בשתם : האומרים לי

קרא לשופטים ולנבונים : והיו להשיבו נכונים

ויאמר שמעו אמונים : ויודעים האזינו לי

ראו זאת האגרת וענו בי : מה דבר בעניני הנביא

ויען כל אחד מהם כלביא : והמה חושבים לעשות לי

(נחמיה ו, ב)

שמע המלך אדוני : כי אתה איש תחכמוני

וכן דבר המשנה פלוני : ויורני ויאמר לי

(משלי ד, ד)

תהי נפש המלך צרורה : בצרור החיים אם יהיה לעזרה

לדברי המשנה בגבורה : עמדה אחיך [צ"ל: אחוך] שמע לי

(איוב טו, יז)

אני משה בן רבי שמואל

אמר כי אנשי חמס נבלים : אל יהי בתוכינו מהם גדולים

ולא בעלי אימה כישמעאלים : גם כח ידיהם למה לי

(איוב ל, ב)

נרבה עליהם החוקים : שלא יהיו מהעול רקים

ודתנו השקר נקים : אענדנו עטרות לי

יעשו להם במרחצות אות : ושלמותיהם אל יהיו נאות

וכל אחד ממצנפתו יכרות : מי אשר חטא לי

(שמות לב, לג)

ממלאכת הספרות כלם ימנעו : וינצלו עדי נשיהם שיודעו

ובתפילתם קוליהם אל ישמעו : ומה שגיתי הבילו לי

(איוב ו, כד)

שמע המלך המאמר : ויהי כאיש שותה שכור ונמר

ויען את העם ויאמר : כל ממלכות הארץ נתן לי

(דברי הימים ב לו, כג)

העם הזה נכניעם : כי דתיהם שונות מכל עם

ונודע בגויים זרעם : למען ייטב לי

במהרה כתבו ספרים : והשמיע במדינות ובערים

ואל יחסר מכל הדברים : אתם תהיו לי

נקרא לפניו סופר הסוד : והוא היה בזאת העצה יסוד

ויאמר לו כתוב והחזיק מאד : כאשר עוללת לי

(איכה א, כב)

רצו ויצאו בפנים עזות : כי נשמעה עצתם להשפיל ולבזות

העם יכופר עונם בזאת : ראה יוי' כי צר לי

(איכה א, כ)

בחדש החמישי היתה האנחה : כי הוא חדש בכיה וצוחה

לא יש בנפש בו רוחה : כי שנואה אנכי ויתן לי

ישב סופר הסוד הנקרא : ולכלל הסופרים קרא

ויאמר כתבו כדבר המלך מהרה : הלא הוא אמר לי

שמעו כלם הדברים : ויכתבו מהרה הספרים

כי אליהם שופט משפיל ומרים : בעבור זה עשה יוי' לי

מיהר בספרים ועבר ושב : ויחתום בטבעת המלך כאשר קשב

כי הוא איש מכבד ונחשב : הדג הגד לי

ושלח אותם ביד הרצים : והמצרים עליהם אצים

כי תם להם מה שהיו חפצים : צרי ואובי לי

אל דמשק עירי הגיעו בחדש הששי : הספרים אשר בם מוקשי

ותבער בלבי אשי : מרשת זו טמנו לי תהלים

לכנוס אנשי המס קבעו : שיבואו ויעשו וישמעו

ויבאו וינכעו : כי רבים לוחמים לי

(תהילים נו, ג)

תם תם